
Előkészítette: Szász Éva jegyző 
                       
Véleményező: Pénzügyi, Ügyrendi és Városfejlesztési Bizottság
		Oktatási, Művelődési, Sport, Civil és Egyházi Kapcsolatok Bizottsága

Döntéshozatal: egyszerű többség 

Tárgyalás módja: nyilvános ülés



Tisztelt Képviselő-testület!
A Teatro Arte Nonprofit Kft. képviselője Csűry Lajos (Edvin Marton) keresett meg azzal a lehetőséggel, hogy Önkormányzatunk 3 év határozott időre szóló közszolgáltatási szerződést kössön a Kft-vel a magas színvonalú helyi közművelődési feladatok ellátása érdekében.
A közreműködés keretében a Kft. vállalja a komolyzene népszerűsítését a település és a térség valamennyi korosztálya körében zenés produkciós színházi formában, nemzetközi sikereket elért előadások megtartásával. 
A közszolgáltatási szerződés tervezetét az előterjesztéshez mellékelem.
A szerződés-tervezet 3 évre szóló keret-megállapodás, mely alapján a konkrét feladatok, előadások és költségek évente külön megállapodásban kerülnek majd rögzítésre.  
Véleményem szerint a martfűi kulturális élet sokszínűségének biztosítása szempontjából a közszolgáltatási szerződés megkötése nagyon jó lehetőség mindemellett, hogy a városi rendezvények színvonalát is emelnék a vállalt előadások, valamint az oktatási-nevelési célok megvalósításában is nagy szerepet tölthetnek be.
Kérem a Tisztelt Képviselő-testületet, hogy az alábbi határozati javaslat elfogadásával a közszolgáltatási szerződést kösse meg. 

Határozati javaslat:
Martfű Város Önkormányzata Képviselő-testületének
…/2017.(……) határozata

a Teatro Arte Nonprofit Kft-vel kötendő közszolgáltatási szerződésről

Martfű Város Önkormányzatának Képviselő-testülete megtárgyalta a Teatro Arte Nonprofit Kft-vel kötendő közszolgáltatási szerződésre vonatkozó előterjesztést, és az alábbi döntést hozta:

[bookmark: _GoBack]Martfű Város Önkormányzatának Képviselő-testülete a Teatro Arte Nonprofit Kft-vel a határozat mellékletét képező Fenntartói – Közszolgáltatási Szerződést az abban foglalt tartalommal megköti.
A Képviselő-testület felhatalmazza a Polgármestert a szerződés aláírására.

Erről értesülnek: 
1. JNSZ Megyei Kormányhivatal Szolnok
2. Valamennyi képviselő helyben 
3. Teatro Arte Nonprofit Kft. Budapest
4. Martfűi Polgármesteri Hivatal helyben. 
5. Irattár

Martfű, 2017. július 6.

